Prípravky na pečeň
Dobrý deň.
Prosím Vás užívala som na pečeň Lagosa a Essentiale Forte.
Môžem teraz užívať Lagosa a Liv52. Ktorý liek je lepší Essentiale alebo Liv 52.Ďakujem
Dobrý deň.
Ďakujeme za Vašu otázku.
Medzi liekom Lagosa a výživovým doplnkom Liv.52 neboli pozorované žiadne vzájomné interacie, preto je ich súčasné užívanie možné. Výživový doplnok Liv.52 obsahuje komplex výťažkov zo 7 bylín (kapara tŕnitá, čakanka obyčajná, vrcholiak arjuna, tamariška francúzska, kasia západná, ľulok čierny, rebríček obyčajný), vďaka čomu prispieva k správnej funkcii pečene. Essentiale je liek, ktorý obsahuje tzv. esenciálne (základné) fosfolipidy, ktoré sú súčasťou bunkových membrán a je určený na liečbu ochorenia pečene. V prípade, že u Vám bolo diagnostikované ochorenie pečene, liek Essentiale je vhodnejšou voľbou.
Prajem pekný zvyšok dňa.
S pozdravom
Mgr. Barbora Bičanovská